Komission asetus (EY) N:o 950/2002, annettu 3 päivänä kesäkuuta 2002, väliaikaisten suojatoimenpiteiden käyttöönotosta tiettyjen terästuotteiden tuonnissa annetun asetuksen (EY) N:o 560/2002 muuttamisesta



Virallinen lehti nro L 145 , 04/06/2002 s. 0012 - 0013



Komission asetus (EY) N:o 950/2002, annettu 3 päivänä kesäkuuta 2002, väliaikaisten suojatoimenpiteiden käyttöönotosta tiettyjen terästuotteiden tuonnissa annetun asetuksen (EY) N:o 560/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tuontiin sovellettavasta yhteisestä järjestelmästä ja asetuksen (EY) N:o 518/94 kumoamisesta 22 päivänä joulukuuta 1994 annetun neuvoston asetuksen (EY) N:o 3285/94(1), sellaisena kuin se on viimeksi muutettuna asetuksella (EY) N:o 2474/2000(2), ottaa huomioon tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetun neuvoston asetuksen (EY) N:o 519/94(3), sellaisena kuin se on viimeksi muutettuna asetuksella (EY) N:o 1138/98(4), on kuullut asetusten (EY) N:o 3285/94 ja (EY) N:o 519/94 4 artiklassa perustettua neuvoa-antavaa komiteaa asiasta, sekä katsoo seuraavaa: (1) Komission asetuksessa (EY) N:o 560/2002(5) vahvistetaan tiettyjen terästuotteiden tariffikiintiöt ja säädetään maksettavasta lisätullista, jos nämä kiintiöt ylitetään. Näitä tariffikiintiöitä hallinnoidaan kyseisen asetuksen 3 artiklan mukaisesti annetun komission asetuksen (ETY) N:o 2454/93(6) sellaisena kuin se on viimeksi muutettuna asetuksella (EY) 444/2002(7). 308a-308c artiklassa säädetyn tariffikiintiöiden hallinnointijärjestelmän mukaisesti, joka muun muassa edellyttää, että tulliviranomaiset vaativat vakuuden antamista tullivelkojen maksamisen varmistamiseksi kyseisten tuotteiden osalta. (2) Toimenpiteen voimassaolon aikana saadut kokemukset osoittavat, että toimenpide aiheuttaa tarpeettoman hallinnollisen taakan kyseisten tuotteiden tuonnin yhteydessä, koska tariffikiintiöiden käyttö on alkuvaiheessa. Vaatimusta vakuuden antamisesta voidaan myös näissä olosuhteissa pitää toimenpiteiden tarkoitusperän vastaisena, joka on säilyttää entiset kaupan olosuhteet tariffikiintiöiden puitteissa. Jotta myös jatkossa olisi mahdollista esteettä käyttää tariffikiintiöitä ja samalla varmistaa tariffikiintiöiden ylittämisestä aiheutuvien tullivelkojen maksaminen, komissio katsoo, että tulliviranomaisia ei voida velvoittaa vaatimaan vakuutta kyseisten tuotteiden osalta ennen kuin 75 prosenttia asianomaisten tariffikiintiöiden alkuperäisestä määrästä on käytetty. (3) Tämän tavoitteen saavuttamiseksi on tariffikiintiöitä käsiteltävä ei-kriittisinä asetuksen (ETY) N:o 2454/93 308c artiklassa tarkoitetulla tavalla kunnes 75 prosenttia asianomaisen tariffikiintiön alkuperäisestä määrästä on käytetty, mikä edellyttää vakuuden vaatimisvelvollisuuden poistamista tähän määrään saakka, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 560/2002 3 artikla seuraavasti: 1) Lisätään toisen virkkeen eteen seuraava teksti: "Asetuksen (ETY) N:o 2454/93 248 artiklan soveltamiseksi yhtään tariffikiintiötä ei pidetä kriittisenä kyseisen asetuksen 308c artiklan tarkoittamalla tavalla ennen kuin 75 prosenttia kyseisen tariffikiintiön alkuperäisestä määrästä on käytetty." 2) Korvataan toiseen virkkeen sana "järjestelmää" sanalla "säännöstä". 2 artikla Tämä asetus tulee voimaan sitä päivää seuraavana päivänä, jolloin se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä kesäkuuta 2002. Komission puolesta Pascal Lamy Komission jäsen (1) EYVL L 349, 31.12.1994, s. 53. (2) EYVL L 286, 11.11.2000, s. 1. (3) EYVL L 67, 10.3.1994, s. 89. (4) EYVL L 159, 3.6.1998, s. 1. (5) EYVL L 85, 28.3.2002, s. 1. (6) EYVL L 253, 11.10.1993, s. 1. (7) EYVL L 68, 12.3.2002, s. 11.